1993 m. gegužės 12 d. Komisijos sprendimas, nustatantis trečiųjų šalių klasifikavimo ryšium su paukščių gripu ir Niukaslio liga kriterijus



Oficialusis leidinys L 137 , 08/06/1993 p. 0024 - 0030

specialusis leidimas suomių kalba: skyrius 3 tomas 49 p. 0247

specialusis leidimas švedų kalba: skyrius 3 tomas 49 p. 0247

CS.ES skyrius 3 tomas 14 p. 218 - 224

ET.ES skyrius 3 tomas 14 p. 218 - 224

HU.ES skyrius 3 tomas 14 p. 218 - 224

LT.ES skyrius 3 tomas 14 p. 218 - 224

LV.ES skyrius 3 tomas 14 p. 218 - 224

MT.ES skyrius 3 tomas 14 p. 218 - 224

PL.ES skyrius 3 tomas 14 p. 218 - 224

SK.ES skyrius 3 tomas 14 p. 218 - 224

SL.ES skyrius 3 tomas 14 p. 218 - 224



Komisijos sprendimas 1993 m. gegužės 12 d. nustatantis trečiųjų šalių klasifikavimo ryšium su paukščių gripu ir Niukaslio liga kriterijus (93/342/EEB) EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1990 m. spalio 15 d. Tarybos direktyvą 90/539/EEB dėl gyvūnų sveikatos reikalavimų, reglamentuojančių Bendrijos vidaus prekybą naminiais paukščiais ir perinti skirtais kiaušiniais ir jų importą iš trečiųjų šalių [1], su paskutiniais pakeitimais, padarytais Direktyva 92/65/EEB [2], ypač į jos 22 straipsnio 2 dalį, atsižvelgdama į 1991 m. birželio 26 d. Tarybos direktyvą 91/494/EEB dėl gyvūnų sveikatos reikalavimų, reglamentuojančių Bendrijos vidaus prekybą šviežia paukštiena ir jos importą iš trečiųjų šalių [3], su paskutiniais pakeitimais, padarytais Direktyva 92/116/EEB [4], ypač į jos 10 straipsnio 2 dalį, kadangi naminiai paukščiai, perinti skirti kiaušiniai ir paukštiena iš trečiųjų šalių turi būti nesergantys paukščių gripu ir Niukaslio liga; kadangi dėl to būtina nustatyti trečiųjų šalių klasifikavimo kriterijus; kadangi kriterijus trečiosioms šalims reikia nustatyti atsižvelgiant į nuostatas dėl Tarybos direktyvose 92/40/EEB [5]ir 92/66/EEB [6]nustatytų valstybių narių; kadangi šiame sprendime numatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Šiame sprendime: a) Paukščių gripas – tai A priedo I skyriuje apibūdinta liga; b) Niukaslio liga– tai A priedo I skyriuje apibūdinta liga; c) Pripažinta vakcina – B priede nustatytus kriterijus atitinkanti vakcina nuo Niukaslio ligos; d) Skubi vakcinacija – tai vakcinacija, kaip ligos kontrolės priemonė taikoma po vieno arba daugiau protrūkių ir atliekamas: i) nuo paukščių gripo naudojant bet kurią vakciną; ii) nuo Niukaslio ligos naudojant nepripažintas vakcinas; e) Sanitarinio skerdimo politika – tai C priede numatytų priemonių taikymas kilus paukščių gripo ir Niukaslio ligos protrūkiams; f) Komercinės paskirties paukščių pulkas – tai ne mažiau kaip 200 paukščių pulkas arba kitas pulkas, kurio paukščiai, perinti skirti kiaušiniai arba mėsa gali būti importuojami į Bendriją. 2 straipsnis Trečioji šalis priskiriama prie neapimtų paukščių gripo ir Niukaslio ligos, jei ji atitinka šiuos reikalavimus: a) privalo turėti bendrą gyvūnų sveikatos struktūrą, leidžiančią tinkamai kontroliuoti naminių paukščių pulkus; b) joje turi galioti teisės aktai, kuriuose paukščių gripas ir Niukaslio liga laikomi ligomis, apie kurias būtina pranešti, kai jomis serga visi naminiai ir visi nelaisvėje auginami paukščiai; c) turi įsipareigoti kruopščiai išnagrinėti kiekvieną įtariamą šių ligų atvejį; d) jei kyla įtarimas, A priede nustatyta tvarka atliekamam specialiam laboratoriniam tyrimui turi pateikti kiekvieno aptikto paukščių gripo viruso arba paramiksoviruso mėginius; e) privalo turėti savo oficialias laboratorijas arba susitarti su kitomis nacionalinėmis laboratorijomis dėl greito testavimo; f) turi leisti Bendrijos ekspertams patikrinti šias laboratorijas; g) Weybridge (JK) esančiai EEB etaloninei laboratorijai ji turi išsiųsti kiekvieno pirminio protrūkio viruso izoliatus; h) per 24 valandas nuo pirminių protrūkių kiekviename regione patvirtinimo turi pranešti apie tai Komisijai; i) antrinių protrūkių atveju ne rečiau kaip kartą per mėnesį ji turi išsiųsti Komisijai ataskaitą apie ligos eigą; j) kai vakcinacija nuo paukščių gripo ir (arba) Niukaslio ligos nėra uždrausta, turi oficialiai kontroliuoti vakcinų gamybą, bandymą ir paskirstymą; k) turi pranešti Komisijai vakcinų nuo paukščių gripo arba Niukaslio ligos gamybai naudojamo kiekvieno štamo charakteristikas. 3 straipsnis 1. Nepažeidžiant 2 straipsnyje nustatytų bendrųjų reikalavimų, trečioji šalis priskiriama prie neapimtų paukščių gripo, jei: a) ne mažiau kaip 36 mėnesius minimos ligos protrūkių tarp jos teritorijoje esančių naminių paukščių nepasitaikė; ir b) ne mažiau kaip 12 mėnesių nebuvo vakcinuojama nuo paukščių gripo virusų, kurie yra to paties potipio, kuriame pasitaiko labai patogeniški virusai (šiuo metu H5 ir H7 potipiai). 2. Jei minimai ligai kontroliuoti paprastai taikoma sanitarinio skerdimo politika, ir nepažeidžiant šio straipsnio 1 dalies b punkto nuostatos, tos dalies a punkte nurodytas 36 mėnesių laikotarpis mažinamas iki: a) šešių mėnesių, jei nebuvo atlikta skubi vakcinacija; b) dvylika mėnesių, jei skubi vakcinacija buvo atlikta, ir po jos praėjo dar dvylika mėnesių. 4 straipsnis 1. Nepažeidžiant 2 straipsnyje nustatytų bendrųjų reikalavimų, trečioji šalis priskiriama prie neapimtų Niukaslio ligos, jei: a) ne mažiau kaip 36 mėnesius minimos ligos protrūkių tarp jos teritorijoje esančių naminių paukščių nepasitaikė; ir b) ne mažiau kaip 12 mėnesių nebuvo vakcinuojama nuo Niukaslio ligos naudojant nepripažintas vakcinas. 2. Jei minimai ligai kontroliuoti paprastai taikoma sanitarinio skerdimo politika, ir nepažeidžiant šio straipsnio 1 dalies b punkto nuostatos, tos dalies a punkte nurodytas 36 mėnesių laikotarpis mažinamas iki: a) šešių mėnesių, jei nebuvo atlikta skubi vakcinacija; b) dvylika mėnesių, jei skubi vakcinacija buvo atlikta, ir po jos praėjo dar dvylika mėnesių. 3. Nukrypstant nuo šio straipsnio 1 ir 2 dalių a punktų, trečioji šalis priskiriama prie neapimtų Niukaslio ligos, jei 1 ir 2 dalyse nustatytus reikalavimus atitinka tik komercinės paskirties paukščių pulkai. Tokiais atvejais trečiajai šaliai leidžiama siųsti šviežią paukštieną į Bendriją tada, kai kartu pateikiamame veterinarijos sertifikate yra nurodytos D priede nustatytos papildomos garantijos. Tokiais atvejais negalima eksportuoti į Bendriją gyvų naminių paukščių ir perinti skirtų kiaušinių. 4. Nukrypstant nuo 1 ir 2 dalių b punktų, trečioji šalis priskiriama prie neapimtų Niukaslio ligos, jei ji leidžia naudoti šios ligos vakcinas, kurios, nors ir atitikdamos B priede vakcinoms nustatytus bendruosius reikalavimus, neatitinka ten pat nurodytų specialiųjų reikalavimų. Tokiais atvejais trečiajai šaliai į Bendriją siųsti gyvus paukščius, perinti skirtus kiaušinius arba šviežią mėsą leidžiama, jei kartu pateikiamame veterinarijos sertifikate nurodomos šio sprendimo E arba F prieduose nustatytos garantijos. 5 straipsnis Šis sprendimas taikomas nuo 1993 m. spalio 1 d. 6 straipsnis Šis sprendimas skirtas valstybėms narėms. Priimta Briuselyje, 1993 m. gegužės 12 d. Komisijos vardu René Steichen Komisijos narys [1] OL L 303, 1990 10 31, p. 6. [2] OL L 268, 1992 9 14, p. 54. [3] OL L 268, 1991 9 24, p. 35. [4] OL L 62, 1993 3 15, p. 1. [5] OL L 167, 1992 6 22, p. 1. [6] OL L 260, 1992 9 5, p. 1. -------------------------------------------------- A PRIEDAS SĄVOKŲ "PAUKŠČIŲ GRIPAS" IR "NIUKASLIO LIGA" APIBŪDINIMAS I SKYRIUS Paukščių gripas "Paukščių gripas" – tai naminių paukščių liga, kurią sukelia bet koks gripo A virusas, kurio šešių savaičių viščiukų intraveninis patogeniškumo indeksas (IVPI) yra didesnis kaip 1,2, arba bet koks užkrėtimas H5 arba H7 potipio gripo A virusu, kurio nukleotidų seka rodo sudėtinių bazinių amino rūgščių segmentacinio hemaagliutinino buvimo vietą. IVPI turi būti nustatomas šiuo būdu: Intraveninis patogeniškumo indeksas (IVPI) 1. Infekuotas alantojo skystis iš paties žemiausio dauginimo lygio, pageidautina iš pradinio viruso izoliacijos be atrankos, praskiedžiamas 101 steriliu izotoniniu druskos tirpalu. 2. 0,1 ml atskiesto viruso įšvirkščiama į kiekvieno iš dešimties šešių savaičių amžiaus viščiuko veną (turėtų būti naudojami specifinio patogeno neturintys paukščiai). 3. Paukščiai tiriami 10 dienų kas 24 valandas. 4. Kiekvieno stebėjimo metu užregistruojami tokie duomenys: normalūs (0), sergantys (1), labai sergantys (2) arba nugaišę (3). 5. Duomenis turi būti registruojami ir indeksas apskaičiuojamas taip, kaip nurodyta šiame pavyzdyje: Indeksas = vidutinis visų paukščių vieno stebėjimo rezultatas = 246 = 2,46100 [1] Klinikiniai požymiai | Diena po inokuliacijos(paukščių skaičius) | Iš viso | Rezulta- tas | 1 | 2 | 3 | 4 | 5 | 6 | 7 | 8 | 9 | 10 | Normalūs | 10 | 2 | 0 | 0 | 0 | 0 | 0 | 0 | 0 | 0 | 12 x 0 | = 0 | Sergantys | 0 | 4 | 2 | 0 | 0 | 0 | 0 | 0 | 0 | 0 | 6 x 1 | = 6 | Labai sergantys [1] | 0 | 2 | 2 | 2 | 0 | 0 | 0 | 0 | 0 | 0 | 6 x 2 | = 12 | Nugaišę | 0 | 2 | 6 | 8 | 10 | 10 | 10 | 10 | 10 | 10 | 76 x 3 | = 228 | Iš viso = 246 | II SKYRIUS Niukaslio liga "Niukaslio liga" – tai naminių paukščių liga, kurią sukelia bet koks paukščių paramikso viruso 1 štamas, kurio vienos dienos viščiukų intracerebralinio patogeniškumo indeksas (ICPI) yra didesnis kaip 0,7. ICPI turi būti nustatomas šiuo būdu: Intracerebralinis patogeniškumo indeksas (ICPI) 1. Šviežias infekuotas alantojo skystis (HA titras turi būti didesnis kaip 24) praskiedžiamas steriliu izotoniniu druskos tirpalu santykiu 10:1(antibiotikai neturi būti naudojami). 2. 0,05 ml atskiesto viruso įšvirkščiama į kiekvieno iš dešimties vienos dienos amžiaus viščiuko smegenis (t. y. 24–40 val. po išperinimo). Viščiukai turėtų būti išperėti iš specifinio patogeno neturinčių paukščių kiaušinių. 3. Paukščiai tiriami aštuonias dienas, kas 24 valandas. 4. Kiekvieno stebėjimo metu užrašomi tokie duomenys: normalūs = 0, sergantys = 1 arba nugaišę = 2. 5. Indeksas apskaičiuojamas taip, kaip nurodyta šiame pavyzdyje: Indeksas = vidutinis visų paukščių vieno stebėjimo rezultatas = 112 = 1,480 Klinikiniai požymiai | Diena po inokuliacijos(paukščių skaičius) | Iš viso | Rezulta- tas | 1 | 2 | 3 | 4 | 5 | 6 | 7 | 8 | Normalūs | 10 | 4 | 0 | 0 | 0 | 0 | 0 | 0 | 14 x 10 | = 0 | Sergantys | 0 | 6 | 10 | 4 | 0 | 0 | 0 | 0 | 20 x 1 | = 20 | Nugaišę | 0 | 0 | 0 | 6 | 10 | 10 | 10 | 10 | 46 x 2 | = 92 | Iš viso = 112 | [1] Tai turi būti subjektyvus klinikinis sprendimas, bet paprastai jis apima paukščius, turinčius daugiau nei vieną iš šių požymių: kvėpavimo pakenkimai, depresija, viduriavimas, neapsaugotos odos arba pakabučių cianozė, veido ir (arba) galvos pabrinkimai, nervingumas. -------------------------------------------------- B PRIEDAS REIKALAVIMAI PRIPAŽINTOMS VAKCINOMS 1. BENDRIEJI REIKALAVIMAI A. Prieš leidžiant vakcinas paskirstyti ir naudoti, trečiosios šalies kompetentingos institucijos turi būti jas įregistravusios. Įregistruodamos kompetentingos institucijos turi pasikliauti sukauptų dokumentų duomenimis apie jų veiksmingumą ir nekenksmingumą; kalbant apie importuotas vakcinas, kompetentingos institucijos gali pasikliauti duomenimis, kuriuos patikrino šalies, kurioje vakcina buvo pagaminta, kompetentingos institucijos, bet tie patikrinimai turi būti atlikti laikantis tarptautiniu mastu pripažintų standartų. B. Be to, vakcinų importavimą arba gamybą ir paskirstymą turi kontroliuoti atitinkamos trečiosios šalies kompetentingos institucijos. C. Prieš leidžiant vakcinas paskirstyti, kompetentingos institucijos turi patikrinti kiekvienos vakcinų partijos nekenksmingumą, ypač jų praskiedimą arba inaktyvavimą bei nepageidaujamas užkrečiamas medžiagas, ir veiksmingumą. 2. Specifiniai reikalavimai Gyvos praskiestos Niukaslio ligos vakcinos gaminamos iš Niukaslio viruso štamo, kurio lemiantis pradas buvo ištirtas ir nustatyta, kad jos intracerebralinio patogeniškumo indeksas (ICPI) yra: A. arba i) mažesnis už 0,4, jei kiekvienam paukščiui ICPI testo metu skiriama ne mažiau kaip 107 EID50; arba ii) mažesnis už 0,5, jei kiekvienam paukščiui ICPE teste skiriama ne mažiau kaip 108 EID50. B. Neveiklios Niukaslio ligos vakcinos gaminamos iš Niukaslio ligos viruso štamo, kurio vienos dienos viščiukų intracerebralinio patogeniškumo indeksas (ICPI) yra mažesnis kaip 0,7, jei kiekvienam paukščiui ICPE teste skiriama ne mažiau kaip 108 EID50 -------------------------------------------------- C PRIEDAS MINIMALIOS PRIEMONĖS, TAIKYTINOS TADA, KAI PAUKŠČIŲ GRIPO ARBA NIUKASLIO LIGOS PROTRŪKIAMS LIKVIDUOTI TAIKOMAS SANITARINIS SKERDIMAS 1. Įtarimo atveju atitinkamam ūkiui taikoma oficiali priežiūra. Tai pirmiausia reiškia tai, kad: a) nedelsiant imami visi būtini mėginiai ir siunčiami į kompetentingų institucijų patvirtintą laboratoriją ištirti; b) registruojami visų ūkyje laikomų kategorijų naminiai paukščiai ir nurodomas nugaišusiųjų bei sergančiųjų skaičius; ši apskaita nuolat atnaujinama ir tikrinama per kiekvieną oficialų apsilankymą; c) visi naminiai paukščiai laikomi atskirti ir, jei įmanoma, jų būstuose; d) neleidžiama naminių paukščių nei įvežti į ūkius, nei išvežti iš jų; e) asmenų, transporto priemonių, medžiagų ir t. t. judėjimas į ūkį ir iš jo galimas tik oficialiai leidus; f) maistui skirti kiaušiniai gali būti išvežami iš ūkio tik atlikus atitinkamą dezinfekciją arba jie siunčiami tiesiai į įrenginį, kuriame atitinkamai termiškai apdorojami; g) atitinkamai dezinfekuojamos pastatų, kuriuose laikomi naminiai paukščiai, prieigos ir patys ūkiai; h) turi būti atliekamas epizootinis tyrimas, siekiant nustatyti infekcijos šaltinį ir jos galimą išplitimą; i) oficiali priežiūra paskiriama įtariamoms užkrėstomis kontaktinėms patalpoms, t. y., toms, kurios buvo nurodytos tyrimo, nurodyto g punkte, metu. 2. Kai tik ligos atsiradimas ūkyje patvirtinamas oficialiai, be 1 punkte išvardytų priemonių dar taikomos ir šios priemonės: a) visi ūkio naminiai paukščiai nedelsiant nužudomi vietoje; jų skerdenos ir kiaušiniai sunaikinami; minėti veiksmai atliekami taip, kad sumažėtų ligos išplitimo pavojus; b) visos medžiagos ar atliekos, kurios gali būti užkrėstos, sunaikinamos arba apdorojamos taip, kad būtų sunaikintas bet koks jose esantis virusas; c) naminių paukščių, paskerstų numanomu inkubaciniu laikotarpiu, mėsa turėtų būti atsekta ir sunaikinta; d) numanomu inkubaciniu laikotarpiu sudėti perinti skirti kiaušiniai turėtų būti atsekti ir sunaikinti; iš šių kiaušinių išsiritusiems naminiams paukščiams skiriama oficiali priežiūra; e) patalpos po nužudymo ir sunaikinimo kruopščiai išvalomos ir išdezinfekuojamos; f) nauji naminiai paukščiai į ūkį įvežami ne anksčiau kaip po 21 dienos nuo dezinfekavimo pabaigos. 3. 2 punkte minimi veiksmai gali būti atliekami tik kai kuriose ūkio dalyse, sudarančiose epizootinį vienetą, jei galima garantuoti, kad liga nepateks į neužkrėstus ūkio padalinius. 4. Ne mažiau kaip 3 km spinduliu apie ligos protrūkio vietą nustatoma apsaugos zona ir ne mažiau kaip 10 km spinduliu – priežiūros zona. Ne mažiau kaip 21 dieną nuo užkrėsto ūkio dezinfekavimo pabaigos šiose zonose taikomos sustabdymo priemonės, o naminių paukščių judėjimas kontroliuojamas. Prieš nutraukdamos priemonių taikymą šiose zonose institucijos atlieka būtinus tyrimus ir paukščių ūkiuose paima mėginius, kad galėtų patvirtinti, jog minima liga tame regione jau nesergama. 5. Šiame priede minimi veiksmai turi būti atliekami oficialiai paskirtų veterinarijos institucijų arba šioms institucijoms prižiūrint. -------------------------------------------------- D PRIEDAS PAPILDOMOS GARANTIJOS, KURIAS BŪTINA ĮTRAUKTI Į VETERINARIJOS SERTIFIKATĄ, TAIKOMĄ IMPORTUOJANT Į BENDRIJĄ ŠVIEŽIĄ PAUKŠTIENĄ IŠ TREČIŲJŲ ŠALIŲ, KAI TAIKOMOS SPRENDIMO 93/342/EEB 4 STRAIPSNIO 3 DALIES NUOSTATOS Paskersti paukščiai (pulkas), iš kurių gauta mėsa: a) i) nebuvo vakcinuoti Sprendimo 93/342/EEB B priedo 2 punkte nustatytų specifinių reikalavimų neatitinkančiomis vakcinomis nuo Niukaslio ligos [1]; ii) arba Sprendimo 93/342/EEB B priedo 2 punkte nustatytų specifinių reikalavimų neatitinkančiomis vakcinomis buvo vakcinuoti ne mažiau kaip 30 dienų iki skerdimo [2]; b) skerdžiant iš kiekvieno pulko buvo atsitiktine tvarka paimti ne mažiau kaip 60 naminių paukščių mėginių kloakos tepinėliai ir atliktas Niukaslio ligos viruso atskyrimo testas, kuriame nenustatytas paukščių paramikso virusas, kurio intracerebralinio patogeniškumo indeksas (ICPI) būtų didesnis už 0,4; ir c) 30 dienų iki skerdimo neturėjo kontakto su a ir b punktuose nurodytų garantijų neatitinkančiais naminiais paukščiais. [1] Nereikalingą nuorodą išbraukti. [2] Nereikalingą nuorodą išbraukti. -------------------------------------------------- E PRIEDAS PAPILDOMOS GARANTIJOS, KURIAS BŪTINA ĮTRAUKTI Į VETERINARIJOS SERTIFIKATĄ, TAIKOMĄ IMPORTUOJANT Į BENDRIJĄ GYVUS NAMINIUS PAUKŠČIUS ARBA PERINTI SKIRTUS KIAUŠINIUS IŠ TREČIŲJŲ ŠALIŲ, KAI TAIKOMOS SPRENDIMO 93/342/EEB 4 STRAIPSNIO 4 DALIES NUOSTATOS Nors …. (kur) [1] nedraudžiama naudoti Sprendimo 93/342/EEB B priedo 2 punkte nustatytus specifinius reikalavimus neatitinkančių vakcinų nuo Niukaslio ligos, - gyvi naminiai paukščiai [2], - veisliniai naminiai paukščiai, sudėję perinti skirtus kiaušinius [3]/iš kurių kiaušinių yra išsiritę vienos dienos viščiukai [4] a) i) neturi būti vakcinuoti šiomis vakcinomis ne mažiau kaip 12 mėnesių [5]; ii) arba buvo jomis vakcinuoti per paskutiniuosius 12 mėnesių, bet ne mažiau kaip prieš 60 dienų iki perinimui skirtų kiaušinių išsiuntimo [6] arba surinkimo [7], ir tuo atveju likus 14 dienų iki kiaušinių išsiuntimo ar surinkimo iš kiekvieno kilmės pulko buvo atsitiktine tvarka paimta ne mažiau kaip 60 paukščių bandinių kloakos tepinėlių ir atliktas Niukaslio ligos viruso atskyrimo testas, kuriame nenustatytas paukščių paramikso virusas, kurio intracerebralinio patogeniškumo indeksas (ICPI) būtų didesnis už 0,4 [8]; ir b) per a punkto i arba ii papunkčiuose minimus atitinkamai 12 mėnesių ir 60 dienų laikotarpius neturėjo kontakto su naminiais paukščiais, neatitinkančiais a punkto I ir ii papunkčiuose nurodytų garantijų; ir c) a punkto ii papunktyje nurodytu 14 dienų laikotarpiu ūkyje buvo atskirti oficialiai prižiūrint; ir d) eksportuojant vienadienius viščiukus, perinti skirti kiaušiniai, iš kurių jie išsirito, perykloje arba vežant neturėjo kontakto su pirmiau minėtų garantijų neatitinkančiais kiaušiniais arba naminiais paukščiais. [1] Kilmės šalies pavadinimas. [2] Nereikalingą nuorodą išbraukti. [3] Nereikalingą nuorodą išbraukti. [4] Nereikalingą nuorodą išbraukti. [5] Nereikalingą nuorodą išbraukti. [6] Nereikalingą nuorodą išbraukti. [7] Nereikalingą nuorodą išbraukti. [8] Nereikalingą nuorodą išbraukti. -------------------------------------------------- F PRIEDAS PAPILDOMOS GARANTIJOS, KURIAS BŪTINA ĮTRAUKTI Į VETERINARIJOS SERTIFIKATĄ, TAIKOMĄ IMPORTUOJANT Į BENDRIJĄ ŠVIEŽIĄ PAUKŠTIENĄ IŠ TREČIŲJŲ ŠALIŲ, KAI TAIKOMOS SPRENDIMO 93/342/EEB 4 STRAIPSNIO 4 DALIES NUOSTATOS Nors …. (kur) [1] nedraudžiama naudoti Sprendimo 93/342/EEB B priedo 2 punkte nustatytus specifinius reikalavimus neatitinkančių vakcinų nuo Niukaslio ligos,skerstini paukščiai, iš kurių gauta mėsa a) i) neturi būti vakcinuoti šiomis vakcinomis ne mažiau kaip 12 mėnesių [2]; ii) arba buvo jomis vakcinuoti per paskutiniuosius 12 mėnesių, bet ne mažiau kaip likus 30 dienų iki skerdimo ir tuo atveju skerdžiant iš kiekvieno kilmės pulko atsitiktine tvarka paėmus ne mažiau kaip 60 paukščių bandinių kloakos tepinėlius ir atlikus Niukaslio ligos viruso atskyrimo testą, nenustatytas paukščių paramiksovirusas, kurio intracerebralinio patogeniškumo indeksas (ICPI) būtų didesnis už 0,4 [3]; ir b) per a punkto i arba ii papunkčiuose minimus atitinkamai 12 mėnesių ir 60 dienų laikotarpius neturėjo kontakto su naminiais paukščiais, neatitinkančiais a punkto I ir ii papunkčiuose nurodytų garantijų; [1] Kilmės šalies pavadinimas. [2] Nereikalingą nuorodą išbraukti. [3] Nereikalingą nuorodą išbraukti. --------------------------------------------------